Bermudas (cerdd)

Cerdd Saesneg gan y bardd Andrew Marvell yw "Bermudas" a ysgrifennwyd yn y 1650au. Mae'n dathlu'r Saeson a hwyliasant i wladychu Ynysoedd Bermwda ar ben draw Cefnfor yr Iwerydd.

Ysbrydolwyd Marvell i ysgrifennu'r gerdd hon drwy ei gysylltiad â John Oxenbridge, yr hwn a oedd yn un o gymrodyr Coleg Eton ac yn gomisiynydd dros Ynysoedd Bermwda. Bu Marvell yn byw yn nhŷ Oxenbridge tra'n weithio, dan dâl Oliver Cromwell, yn diwtor i William Dutton, ac mae'n debyg yno fe gyfansoddodd y gerdd hon.Michael Craze, The Life and Lyrics of Andrew Marvell (Llundain: The Macmillan Press, 1979), tt. 266–67. Dan ddylanwad duwioldeb y teulu Oxenbridge, a phiwritaniaeth Cromwell, dyma'r cyfnod i Marvell ddechrau ymdrin â themâu crefyddol yn ei farddoniaeth, ac yn aml yn lliwio cysylltiadau rhwng y ffydd Gristnogol a gwladgarwch y Saeson.Craze, Life and Lyrics (1979), t. 16.

Mesur pedwar corfan (tetramedr) sydd gan y gerdd, mewn cwpledi sy'n odli o linellau wythsill. Trefnir yn dri phennill, y pedair llinell gyntaf yn agor y gerdd a'r pedair llinell olaf yn ei chloi. Cyfunir y llinellau eraill i gyd yn un bennill hir.

 Cyfeiriadau 

Categori:Cerddi'r 1650au
Categori:Cerddi'r 17eg ganrif o Loegr
Categori:Cerddi Saesneg yr 17eg ganrif
Categori:Cerddi Saesneg o Loegr